
কথামুখ : মধ্যযুগের বাংলায় ইস্ট ইগ্ডিয়া কোম্পানীর ও্পনিবেশিক শাসনের প্রথম পর্বে ভারতীয় উপমহাদেশে যেসকল 
মনীষী আপন আপন প্রকাশে সমুজ্ল, রাজা রামমোহন রায় তাঁদের মধ্যে অগ্রগণ্য । হুগলী জেলার রাধানগর নিবাসী এই 
মানুষটি নিজ ব্যক্তিত্ব ও প্রতিভার স্কুরণে চিরশ্রদ্ধার আসনে সমাসীন। অবশ্য তাঁর জীবদ্দশায় তাঁকে বহু অপমান, কষ্ট 
সইতে হয়েছে তাঁর আপন দেশের লোকের কাছে, নিজভূমে প্রায় পরবাসী হয়েই ছিলেন তিনি; কিন্তু তজ্জন্য তিনি আপন 
কর্তব্যনিষ্ঠায় বিন্দুমাত্র কার্পণ্য করেননি । তিনি রাজা হয়েই রাজাসনে বসেছিলেন । তাঁকে যে প্রথম আধুনিক মানুষ" হিসাবে 
অভিহিত করা হয়, তাতে কোন অতিরঞ্জন নেই। রবীন্দ্রনাথ তাঁকে 'ভারতপথিক” বলেছেন - এই অভিধাকে মান্যতা দিয়ে 
আরও একটু অগ্রসর হয়ে তাঁকে বিশ্বপথিক'ও বলা চলে। স্বামী বিবেকানন্দের পূর্বে সমগ্র বিশ্বের সম্মুখে ভারতবর্ষের 
সনাতন বাণীকে পৌঁছে দিয়েছিলেন রামমোহন রায়। ধর্মান্ধ, গোঁড়া, কুসংস্কারাচ্ছন্ন, জাতিভেদনির্ভর সমাজে তথা দেশে 
আবির্ভূত হয়েও এই সবকিছুর উধ্র্বে উঠে রামমোহন এইসব কিছুর মূলে আঘাত করে জাতির চৈতন্যকে জাগ্রত করতে 
চেয়েছিলেন। ও্পনিবেশিক শাসনের আগে বিভিন্ন টুকরো টুকরো শাসনের পাকে পড়ে ভারতবর্ষের যে ত্রাহি ত্রাহি রব 
উঠেছিল সেখানে ইস্ট ইপ্ডিয়া কোম্পানীর কেন্দ্রীয় শাসন এককভাবে ভারতের এই বহুধা বিচ্ছিন আঞ্চলিকতাকে একটি 
নির্দিষ্ট ব্যবস্থার মধ্যে যে আনতে পারবে এই বিষয়ে সেকালে অনেকেই নিঃসন্দেহ ছিলেন। রামমোহনও তাঁদের মধ্যে পড়েন 
বটে, তবে তাঁর চিন্তন, মনন, দূরদর্শন ও প্রজ্ঞালরূ উপলব্ধির কারণে সেই দলের দলী হয়ে ওঠেন না; নিজস্বতাকে বজায় 
রাখতে পারেন। 


কথারম্ত : রামমোহন বলতে গেলে মানবতাবাদী দৃষ্টিভঙ্গির দ্বারাই চালিত হয়েছেন। ধর্ম, সমাজ ইত্যাদি বিষয়ে তাঁর মনোভঙ্গি 
বা এতাদৃশ বিষয়ে রচনা - সবকিছুর পিছনেই এই মনুষ্যত্ব ভাবনা সক্রিয় ছিল। ইসলাম, সুফি, শ্বীস্টান - এই তিন 
ধর্মমতের একেশ্বরবাদ তাঁকে প্রভাবিত করেছিল বলে অনেকেই মনে করেন; কিন্তু এটাও বিবেচ্য যে, ভারতীয় শ্রুতি 
্রস্থানের নিরাকার ব্রন্মের ধারণাকে তিনি আত্মস্থ করেছিলেন। উপনিষদ অনুবাদ করে তার প্রচার করেছেন রামমোহন। 
কাজেই বেদান্তের ব্রহ্মবাদকে যে তিনি সম্যক ভাবেই নিজস্ব ধারণার ভিত্তি রূপে গ্রহণ করেছিলেন এই বিষয়ে সন্দেহের 
অবকাশ থাকে না। একজন অনুভবী, দূরদর্শী মানুষ যখন আপন প্রজ্ঞার আলোকে স্বচ্ছ ধারণা এবং তার প্রায়োগিক 
তুলে দেয়। রামমোহনের ক্ষেত্রেও একই ঘটনা ঘটেছে। কিন্তু তাতে রামমোহনের স্বচ্ছ দৃষ্টিতে কোন হানি ঘটেনি। তাঁকে 
সেকালের সমাজরক্ষকেরা গঞ্জনা দিয়েছে, লাঞ্ছনা করেছে - হত্যা করার অপচেষ্টা পর্যন্ত করেছে; কিন্তু এতকিছু করেও 
তাঁকে নিজস্ব যুক্তি, দৃঢ়তা থেকে টলাতে পারেনি। 

ধর্মচিন্তন, ধর্মপ্রচার, সমাজ সংস্কার - এই সবই রাজা রামমোহন রায় সম্পর্কিত আলোচনার সঙ্গে যুক্ত। কিন্তু 
মনে রাখতে হবে যে, এই সবকিছুর পিছনে ছিল মানুষকে অবহিত করে তোলার মহতী উদ্দেশ্য। কারণ তিনি জানতেন, 
কোনকিছু পেতে হলে কেন পেতে হবে - এই যুক্তিবোধ প্রাপকের মধ্যে থাকাটা প্রয়োজন, তবেই সেই প্রাপ্তি ও পরে তার 
ন্যাস রক্ষণ যথাযথভাবে হওয়া সম্ভব। তার সঙ্গে এটাও তাঁর উপলব্ধিতে ছিল যে, যাদের মধ্য থেকে তিনি জনমত গঠন 
করতে চাইছেন তাদের সেই মত গঠনের জন্য প্রয়োজনীয় সংস্কারটুকু হওয়া খুব দরকার। আর সেইজন্য তাদের লেখাপড়া 
শেখানোর ব্যবস্থা করতে হবে। উনিশ শতকে সংস্কার আন্দোলনগুলির মধ্যে গুরুত্বপূর্ণ হিসাবে সতীদাহ, বিধবাবিবাহ, 
বহুবিবাহ, বাল্যবিবাহ, স্ত্রীশিক্ষা, পণপ্রথা ইত্যাদিকে ধরা যায়। আবার অন্যদিকে মদ্যপান, অন্তর্জলি যাত্রা, স্ত্রী স্বাধীনতা, 
বারবধূুগমন, মহিলাদের বিষয়াধিকার প্রভৃতি বিষয়গুলি নিয়ে জনগণ বিশেষ চিন্তান্বিত ছিলেন বলে মনে হয় না। যদিও 
মাইকেল মধুসূদনের “একেই কি বলে সভ্যতা” ও 'বুড় সালিকের ঘাড়ে রোঁ প্রহসনদুটিতে নব্যযুবক সম্প্রদায়ের সুরাসক্তি, 
ভূস্বামীর পরনারী আসক্তিকে কটাক্ষ করা হয়েছে। কিন্তু এগুলি অনেকটাই পরবর্তীকালের। রামমোহনের কালে সংস্কারকগণ 
এই বিষয়গুলি নিয়ে খুব একটা গেল গেল রব তোলেননি। রামমোহন এর ব্যতিক্রম ছিলেন। ১৮১৭ খ্রীস্টান্দে হিন্দু কলেজ 
প্রতিষ্ঠার সঙ্গে তিনি প্রত্যক্ষভাবে যুক্ত থাকতে পারেননি নানাজনের বিরোধিতার কারণে; তবে কলেজ স্থাপনের এই মহতী 
প্রয়াসকে তিনি সর্বতোভাবে সমর্থন জানিয়েছিলেন। কারণ তাঁর দূরদৃষ্টিতে এইটুকু সারসত্য ধরা পড়েছিল যে, এই 

প্রতিষ্ঠাকার্ষের সঙ্গে তিনি প্রত্যক্ষভাবে জড়িয়ে থাকুন বা না থাকুন - এই প্রয়াস সার্বিকভাবে দেশের মানুষের উন্নতির 
সহায়ক হবে । আর শিক্ষিত মানুষ তার প্রজ্ঞার আলোকে সঠিক বিষয়টি হদয়ঙ্গম করতে সমর্থ হবে। 

রাজা রামমোহন রায় শুধু ধর্মচিন্তক বা প্রচারক ছিলেন না, তিনি আধুনিক শিক্ষাব্যবস্থা প্রবর্তন, জুরিগণের 
বিচার প্রবর্তনের জন্য পরিশ্রম করেছিলেন। সেইসঙ্গে মত প্রকাশের স্বাধীনতা, স্ত্রীগণের অধিকার সংরক্ষণ বিষয়েও বলিষ্ঠ 
পদক্ষেপ করেছিলেন। এই সবকিছুই কিন্তু এসেছিল তাঁর পরিশোধিত চিন্তার পরিপ্রেক্ষিতে। তাঁর এই মনন-চিন্তন প্রথমে 
তিনি প্রকাশ করেছিলেন ১৮০৩-০৪ শ্রীস্টান্দে প্রকাশিত ফার্সি ভাষায় লেখা 'তুহফাৎউল্‌ মুয়াহহিদীন'-এর মধ্যে। তিনি তাঁর 
স্বচ্ছ দৃষ্টিভঙ্গিতে বুঝেছিলেন যে, সামাজিক প্রতিষ্ঠানের যেমন উন্নতি দরকার তেমনই ভাবে এতিহ্যপূর্ণ ধর্মের সংশোধনের 
সঙ্গে নৃতনত্বের সংশ্লেষণও জরুরী । লোক-ব্যবহারগত বিশিষ্টতায় চিন্তায় সর্বজনীনতা আনতে গেলে এগুলি আবশ্যক । তাই 
উপরোক্ত গ্রন্থে তিনি লিখছেন - 


“নানান্‌ ওজরে ঠাসা বাহাত্তরটা মতবাদের যুদ্ধে সবাইকে লিগ হতে হচ্ছে, কারণ সত্যকে দেখবার 
ক্ষমতা কারুর নেই। রাস্তায় নিক্ষিপ্ত হচ্ছে কতগুলো মিথ্যা কাহিনীমাত্র। ...পারস্পরিক সৌহার্দ এবং 
ভালোমন্দের বিচার অক্ষুপ্ন রাখতে হবে... বিভিন্ন লোকের মধ্যে বিভেদ বা বিচ্ছিন্নতাকে দূর করে অবস্থা 
স্বাভাবিক করতে হবে... ধর্ম ও বিশ্বাসের মূল সুত্রগুলির পর্যালোচনা করতে হবে।”* 


একটি বিষয় খুব সচেতন ভাবে মনে রাখতে হবে যে, রামমোহন শুধু উপলব্ধি করে বা প্রকাশ করেই থেমে 
থাকেননি; তিনি তাঁর এই ভাবনা তথা উপলব্ধিকে কার্ষে রূপায়িত করতে চেয়েছিলেন। রিফর্মেশন করতে গেলে পরিশোধিত 
চিন্তার দ্বারাই যে সেটা করা যাবে এটা তিনি পরিষ্কার বুঝেছিলেন। আর তার বীজটিকে আবিষ্কার করেছিলেন সনাতন 
হিন্দুধর্মের ধারক বেদান্তের মধ্যে। তিনি পাশ্চান্তের মতো প্রাটীনতায় জড়বাদের অন্বেষণ করেননি; পরিবর্তে ভাববাদকে 
গুরুত্ব দিয়েছেন। কারণ ভারতীয় সমাজ ভাববাদের উপরেই প্রতিষ্ঠিত। ধর্মের নীতিগত দিকটিকে তিনি সংস্কারের বেড়াজাল 
থেকে মুক্ত করে প্র্যাকটিক্যাল করে তুলতে চেয়েছিলেন। যে বেদান্ত বা উপনিষদের ধারণাকে তিনি বাস্তবের সঙ্গে অন্বিত 
করতে চেয়েছিলেন তা আসলে কিন্তু স্বয়ং-বাস্তব - অ-সম্প্রজ্ঞাত জ্ঞানের কারণে তার প্রায়োগিক দিকটি ছিল অবহেলিত। 
তারই ইমপ্লিমেন্টেশন করলেন রামমোহন। উপনিষদের মূলকথাকে তিনি যেভাবে উপলব্ধি করেছিলেন সেটাই বলেছেন 

বস্ততঃ এই বিশ্বজনীন, বিশুদ্ধ একেশ্বরবাদের ধারণা থেকেই রামমোহনের যাবতীয় কর্মকাণ্ডের বিস্তৃতি । 
রামমোহনের সংস্কার আন্দোলনের একটি বড় অংশ জুড়ে ছিল স্ত্রীগণের প্রতি সহমর্মিতা। এই প্রণোদনা থেকেই 
তিনি সতীদাহ প্রথা নিবারণ, নারীগণের বিষয়সম্পত্তিতে অধিকারের প্রশ্ন তুলেছিলেন। পূর্বেই বলা হয়েছে যে, রামমোহনের 
সংস্কারচিন্তা তাঁর স্বচ্ছ ধর্মীয় ভাবনার উপরে প্রতিষ্ঠিত। ফলে শাস্ত্রীয় নানা বিধিবিধান সম্পর্কেও তাঁর সুস্পষ্ট ধারণা ছিল। 
তাঁর এই সংস্কারমূলক ভাবনার কতকগুলি নিজস্ব ধারা লক্ষ্য করা যায় যেমন - 
১. বক্তব্য বিষয় সম্পর্কে স্পষ্ট ধারণা, 

২. সেই বিষয় সম্পর্কে পূর্বজদের কোন বক্তব্য আছে কিনা তা অনুধাবন করা, 

৩. প্রখর ও যুক্তিনিষ্ঠ শান্তরজ্ঞান, 

৪. বিরুদ্ধবাদীগণের মতকে খণ্ডন করার মতো তীক্ষ ধী-শক্তি, 

৫. আপন মতকেই সঠিক এবং প্রামাণ্য বলে জোর করে প্রতিষ্ঠা না করা, 

৬. কোন সংস্কারকে চিন্তায় ও প্রয়োগে জোর করে চাপিয়ে না দেওয়া, 

৭. নিজের চিন্তন ও মননকে কোনোভাবেই কোনকিছুর দ্বারা প্রভাবিত হতে না দেওয়া, 

৮. সংস্কারের ভাবনাকে দেশ-কালের গণ্ভীতে সীমাবদ্ধ না রেখে তাকে প্রসারিত করে দেওয়া। 


এই উদারীকরণের জায়গা থেকেই তাঁর সঙ্গে সেকালের রক্ষণশীল হিন্দুদের বিরোধ দেখা দিয়েছিল। রামমোহন 
আপন সংস্কার চিন্তায় শিক্ষাকে বিশেষ গুরুত্ব দিয়েছিলেন। সেই সময়ে প্রাচীন সনাতন সংস্কৃত শিক্ষা এবং আধুনিক ইংরাজী 
শিক্ষা -এই দু'ইয়ের মধ্যে এক দন্দ তৈরি হয়েছিল। ভারতবর্ষীয় শিক্ষিত সম্প্রদায়ের মধ্যে এই বিরোধ ঘোরতর ভাবে 
দেখা যায়। তৎকালীন ব্রিটিশ রাজশক্তি সেই সময়ে বণিকের মানদণ্ড ছেড়ে যদিও শাসকের রাজদণ্ড ধারণ করে ফেলেছিল 
তবুও তারা পুরাতন শিক্ষা, রীতি, রেওয়াজের প্রতি খড়াহস্ত হয়নি। নিজেদের অবস্থানকে সুদৃঢ় করার প্রয়াসেই তারা প্রাচীন 
বিষয়গুলিকে গুরুত্ব দিত। নানা বিতর্কবিবাদের মধ্য দিয়ে পরবর্তীকালে নৃতনতর রীতি, শিক্ষা ইত্যাদির প্রচলন হতে শুরু 
করে। এই বিষয়ে অগ্রণী ছিলেন রাজা রামমোহন রায়। তিনি নিজে সংস্কৃতজ্ঞ ও সুপগ্ডিত হয়েও সংস্কৃত কলেজ স্থাপন 
এবং সংস্কৃত শিক্ষার বিরোধিতা করেছিলেন। তবে এই বিরোধিতাকে ভাবার্থে সংস্কৃত বিরোধিতা হিসাবে ধরলে চলবে না; 
যদি তাই হত তাহলে রামমোহন স্বয়ং উপনিষদাদির অনুবাদ করে প্রচারের ব্যবস্থা করতেন না। তিনি বাস্তব এবং প্রায়োগিক 
দিক থেকে এই বিরোধিতা করেছিলেন। কারণ তিনি বুঝেছিলেন যে, পাশ্চাত্য শিক্ষায় শিক্ষিত না হলে দেশবাসীর উন্নতি 
সম্ভব নয়। উনিশ শতকে সংস্কৃত শিক্ষা ভারতীয়দের বৃত্তিগত ভাবে তথা জীবিকা নির্বাহের জন্য ফলপ্রসূ হবে না। যে বণিক 
ইংরেজ ভারতবর্ষকে শাসন করার দায়িত্ব নিয়েছে তাদের সঙ্গে তাল মিলিয়ে চলতে গেলে ইংরাজী শেখাটা একান্ত দরকার । 
তবে ভারতীয় এতিহ্য এবং সংস্কৃতির প্রতি শ্রদ্ধাশীল থেকে নৃতনকে বরণের পক্ষপাতী ছিলেন তিনি। তিনি বিশ্বাস করতেন 
যে, ভারতীয় সনাতনী ধারা মানুষকে মানসিক স্থিতাবস্থা দেবে আর পাশ্চান্ত শিক্ষা দেবে ব্যবহারিক স্থিতি - এই দু'ইয়ে 
মিলে মানুষের উন্নতির পথ প্রশস্ত হবে। এই বিষয়ে মহাত্মা শিবনাথ শাস্ত্রী লিখছেন - 


“রামমোহন রায় ১৮২৩ সালে লর্ড আমসহাষ্টরকে যে পত্র লেখেন তাহাকেই এই নবধুগের প্রথম সামরিক 
শঙ্খধ্বনি মনে করা যাইতে পারে৷ তিনি যেন স্বদেশবাসীদেগের মুখ পুর্ব হইতে পশ্চিমে ফিরাইয়া 
দিলেন। তবে ইহা স্মরণীয় যে, তাহাতে যাহা ছিল অপর কোন নেতাতে তাহা হয় নাই। তিনি নবীনের 
অভ্যর্থনা করিতে গিয়া প্রাচীন হইতে পা তুলিয়া লন নাই। হিন্দ্ুজাতির কোথায় মহত্ব তিনি তাহা 
পরিষ্কাররূপে হদয়ঙ্গম করিয়াছিলেন এবং তাহা সযত্নে বক্ষে ধারণ করিয়াছিলেন, অথচ পাশ্ান্ত্য বিজ্ঞান, 
পাশ্চান্তনীতি ও পাশ্চান্ত জনহিতৈষণাকে অনুকরণীয় মনে করিয়াছিলেন” 


বিষয় সম্পত্তিতে নারীদের অধিকার নিয়ে রামমোহন সরব হয়েছিলেন। সতীদাহের সঙ্গে সম্পত্তির একটি যোগ 
ছিল। অনেক কুলীনেরই একাধিক স্ত্রী ছিলেন। স্বামীর মৃত্যুর পর তাঁরা সহমৃতা হলে স্বামীর বিষয়সম্পন্তির ভাগিদার কমে 
যেত। সতীদাহের বিরুদ্ধে কথা বলতে গিয়ে রামমোহন দেখেছিলেন যে, এই সতীদাহ আসলে পরিকল্পিতভাবে স্ত্রী হত্যা 
ছাড়া আর কিছুই নয়। তিনি বিভিন্ন শাস্ত্রনির্যাসে দেখিয়েছেন যে, সহমরণ নারীর ইচ্ছাধীন, জোর করে সহমৃতা করার চেষ্টা 
সামাজিক ব্যাধি ছাড়া আর কিছুই নয়। স্বামীর মৃত্যু পরে স্ত্রী সহমৃতা না হয়ে ব্রক্মচারিণী হয়ে দিনাতিপাত করতে পারেন। 


“ভর্তার মৃত্যু হইলে পর, স্ত্রী ব্রন্মচর্য্য করিবেন, কিন্বা জ্বলচিতারোহণ করিবেন, এমন অর্থ করিলে ইচ্ছা 
বিকল্প হয়, তাহাতে অষ্ট দোষ শাস্ত্রে কহিয়াছেন, অতএব ব্যবস্থিত বিকল্প গ্রাহ্য করিতে হইবেক; তাহাতে 

অর্থ এই, যে জ্ববলচ্চিতারোহণে অসমর্থা যে স্ত্রী সে ব্রন্মচর্য্ করিবেক, এই অর্থেরই গ্রাহ্যতা, এবং ইহার 
প্রমাণের নিমিত্ত ক্ষন্দপুরাণের বচন ও অঙ্গিকার বচন লিখিয়াছেন। উত্তর [দুই] সর্ব দেশে সকলের নিকট 
এই নিয়ম, যে শব্দানুসারে অর্থের গ্রাহ্যতা হয়, এ স্থলে বিষুণ্রর বচনে পাঁচটি শব্দমাত্র দেখিতেছি। মৃতে 
১ ভর্তরি ২ ব্রহ্মচর্য্ং ৩ অথবা সহগমন ৫ । অতএব ব্রহ্মচর্য্ের প্রথম গ্রহণ দ্বারা ব্রক্মচর্ষ্য বিধবার শ্রেষ্ঠ 
ধর্ম হয়।”ঃ 


সতীপ্রথা উচ্ছেদ করতে তিনি চেয়েছিলেন ঠিকই তবে তা আইন করে নয়; বরং এর বিরুদ্ধে জনমত গঠন করে। কারণ 
তিনি জানতেন যে, আইন করে কোন বিষয় চাপিয়ে দিলে ঘুরপথে সেই আইনের বাইরে গিয়ে মানুষ তার আজন্মলালিত 
সংস্কারকে কোন না কোন ভাবে ফলপ্রসূ করতে চাইবে । আর এটাও ঠিক যে, সেকালের এই সহায়সম্বলহীন বিধবারা 
নানাভাবে অত্যাচারিত হত। ফলে সতী হওয়া কেবল সংস্কার ছিল না; ছিল তাদের যন্ত্রণা থেকে নিষ্কৃতি লাভের উপায়। _ 


“01510000010 17611510905 1075)001595 9170 69119 1101059510105 01019, 61791711000. %/100৬/5 
6017 00517591595 017 1179 11165 06 (11611 05028550. 17150817105, 001 8150 07011] (7611 
৬0100555105 075 01507555111 ৬৮101011 ৬/100%5 06 0719 59109 19111 117 1165 812 10501590, 
8170 075 17511159170 5115175 00 11010) 075 ৪15 0811 540)9090, 0791 0759 0500106 
10 9. 7591 005951115 1258191255 ০৫ 00617" 51565002951 0105 06810 06 07510 1005091705; 
8105 11715 17010516170, 80001010917150. ৬/101 002 170102 ০06 09015 165/810 17510 ০ ০ 


00120, 15905 71910 60 0019 11017015 90৮ 096 90110106.৮৫ 


রামমোহন তৎকালীন ভারতে প্রচলিত দায়ভাগ ও মিতাক্ষরা আইনের মধ্যেকার তফাৎকে ধরিয়ে দিতে চেয়েছেন। 
জীমূতবাহনের দায়ভাগে কোন ব্যক্তি তাঁর জীবিতকালে কেবলমাত্র নিঃসন্তান পত্রীকেই আপন উত্তরাধিকারী রূপে স্বীকৃতি 
দিতে পারতেন। জীববৎসা পত্রীর পতির সম্পত্তিতে কোন অধিকার ছিল না। এমনকী পুত্রের মৃত্যু হলেও মাতা পুত্রের 
সম্পত্তি পেতেন না। ফলে একজন পুত্রসন্তানবতী মাতাকে সব সময় পতি অথবা পুত্রের উপর নির্ভর করতে হত। বিমাতার 
জন্যও কোন ব্যবস্থা ছিল না। ফলে মাতা, বিমাতা - সকলকেই স্বামীর মৃত্যুর পর পুত্রের উপর অর্থনৈতিকভাবে নির্ভর 
করতে হত। সেই পুত্রের মৃত্যু হলে সেই সম্পত্তির উত্তরাধিকারী হতো পুত্রবধূ। যা্ঞবন্ধ্য, কাত্যায়ন, বৃহস্পতি প্রমুখ 
আইনপ্রণেতাগণ পিতার সম্পত্তিতে কন্যার এক চতুর্থাংশ অধিকার রেখেছিলেন। কিন্তু দায়ভাগে এই অধিকার তুলে দেওয়া 
হয়। এই জন্য রামমোহনের যথেষ্ট ক্ষোভ ছিল। এমনকী ব্রাহ্মণ ও কুলীন কায়স্থ সম্প্রদায় পণের বিনিময়ে যেভাবে বহুবিবাহ 
করতেন - সেটিকেও রামমোহন তুলে ধরেছেন। পিতৃ-সম্পত্তিতে অধিকার - বঞ্চিত নারীরা তাদের ভাইদের কাছে পণ্য 
হয়ে উঠেছিল। বিবাহ নামক ব্যবস্থায় তাদের বেশী দামে বিক্রয় করা হত। - 

“10555 50 পি 00100 95105100105 11101069010 0115 11191118560 0151 09105110515 01 51555 

17509155 07901510019 ০0051091801 501015, 8170 5917219119 09500৬7 1172100 11 108111956 01 


0705০ ৮110 ০৪10 108 070৩. 


জীমূতবাহন এও বলেছিলেন যে, স্বামী যদি প্রথমা পত্রী বর্তমানে দ্বিতীয় বিবাহ করেন তাহলে তাঁর সম্পত্তির কিছু অংশ 
(আধিবেদনিক) আগের স্ত্রীকে দান করবেন। তবে বল্লালসেনের কোলীন্যপ্রথা প্রবর্তনের পর এই আধিবেদনিক স্বত্ব সম্ভবত 
লুপ্ত হয়ে গিয়েছিল এবং বহুবিবাহ কুলীন সম্প্রদায়ের কাছে এক জাতীয় উপার্জনের অবলম্বন হয়ে উঠেছিল। রামমোহন 
আইনের খেলা বুঝতেন। ফলে তার জটিলতার দিকটি তাঁর নজর এড়ায়নি। জীমৃতবাহনের দায়ভাগের ব্যাখ্যা অনুসারে 
বাঙ্গালি হিন্দুর পৈতৃক ও স্বোপার্জিত সম্পত্তিতে সমান অধিকার ছিল। এই দুই ধরণের সম্পত্তিই তাঁরা ইচ্ছা মতো দান/ 
বিক্রয় করতে পারতেন। এমনকী সেই সময়কার বাঙালিরা এই দুই জাতীয় সম্পত্তিনবিষয়েই উইল করতে আর্ত 
করেছিলেন । ভারতের অন্যত্র দায়ভাগের প্রচলন না থাকায় সেখানে পুত্র জন্মগ্রহণ করেই সম্পত্তিতে পিতার সমান অধিকার 

পায়, ফলে পিতার আর দান/ বিক্রয়/ উইলের কোন অধিকার থাকে না। কিন্তু সুপ্রিম কোর্ট ১৮১৬ সালে সুপ্রিম কোর্ট 
ভারতের অন্যান্য প্রদেশের মতো বাংলাতেও এই আইন বলবৎ করে যে, পুত্র বিদ্যমানে সম্পত্তিতে পিতার অধিকার অবাধ 
নয়। ১৮৩০ সালে এই কলকাতাবাসী হিন্দুকুল এই মতের প্রতিবাদ করেন এবং তাদের সমর্থনে রামমোহন বিচারের 
প্রতিবাদে 42558 00. 0076 [181705 06171700095 ০৬০ 817095091 101016 ৪০০০০1€ 0০ 076 18৬ ০067617891৮ 
নামে এক পুস্তিকা লেখেন। সেখানে তিনি মিতাক্ষরা ও দায়ভাগের নিদর্শন তুলে দেখিয়েছেন যে, ভারতের অন্যত্র এবং 
বাংলায় প্রচলিত আইন পৃথক। প্রাচীন স্মৃতিকারগণের প্রবর্তিত এই আইন যে ইংরেজ সরকার অগ্রাহ্য করতে পারে না 
সেটাই এই গ্রন্থের মাধ্যমে তিনি তুলে ধরেছেন। এই প্রসঙ্গে অতুলচন্দ্র গুপ্ত লিখেছেন _ 


“হিন্দুআইনে স্বামী ও পিতার সম্পত্তির উত্তরাধিকার সম্বন্ধে যে এই ব্যাপার ঘটেছে তা পূর্বে উল্লিখিত 
১৮২২ হ্রীস্টাব্দের 48775172772 228212715 74০0276 127707920%771275 ০৮075 47012 
77775 ০£2779125 ৪০০০777754০ 27517777090 7977 ০ 717727%577০5 নামক সন্দর্ভে রাজা 
প্রমাণ দিয়ে বিশদ করে দেখিয়েছেন। এঁ সম্পর্কে স্ৃতিকারদের বচন এবং নিবন্ধকারদের ব্যাখ্যা তুলে 
তিনি দেখিয়েছেন যে, স্মৃতিকারেরা যেখানে স্বামী ও পিতার ত্যক্ত সম্পত্তিতে স্ত্রী ও কন্যার ছেলে ও 
ভাইদের সঙ্গে প্রথম পক্ষে সমান ও দ্বিতীয় পক্ষে এক-চতুর্থ অংশ উত্তরাধিকার স্পষ্ট নির্দেশ করেছিলেন, 
নিবন্ধকারদের ব্যাখ্যায় তা সম্পূর্ণ না হয়ে কার্যত রদ হয়েছিল। রামমোহন মত প্রকাশ করেছিলেন যে, 
স্ত্রীলোকের এই উত্তরাধিকারহীনতা হিন্দুসমাজে তার নানা দুরবস্থা এবং কুলীনের বহুবিবাহ প্রভৃতি নানা 
কুপ্রথার জন্য অনেকটা দায়ী এবং তিনি আশা করেছিলেন - 4176 170109116 96510101। 06 076 
00ড9117111210 90111 02 01591050. 60 00952 9115 ৬/171011 91 1172 01716 5001095 06 ৬10০ 
8100 101501 ৪100 9৬6. 5010199 87016 /01001, অভিজ্ঞ লোকেরা জানেন রামমোহনের এ 
আশা সফল হয় নাই। বরং ইংরেজ আদালতের বিচারে যেখানে মিতাক্ষরা-আইনে স্ত্রীলোকের সম্পত্তি 
উত্তরাধিকার ও স্বত্ব সম্বন্ধে কতকটা সুব্যবস্থা ছিল তাকেও উপেক্ষা করা হয়েছে।”? 


কথা সমাপন : উপরোক্ত সাধারণ আলোচনার পরিপ্রেক্ষিতে একথা বলা চলে যে, রামমোহন ধর্ম, সমাজ, আইন প্রভৃতি 
বিভিন্ন ক্ষেত্রে যুগপৎ প্রবর্তক এবং নিবর্তকের ভূমিকা পালন করেছেন। এই প্রবর্তনা তাঁর ব্যক্তিক চেতনার মর্মমূল থেকে 
উৎসারিত প্রজ্ঞালীঢ উপলব্ধি-সঙ্জাত আর সেই পাদপীঠ থেকেই উৎসারিত নিবর্তনের অভিব্যক্তি। কোনটাই বাহ্যিক নয়। 
এক অনুভবী সত্তার যুগনদ্ধ রূপ রামমোহন : প্রবর্তক ও নিবর্তক। 


1২০19761809: 

১. রায়, রামমোহন, "তুহ্ফাৎউল্‌ মুয়াহ্হিদীন', অনুবাদ- রাজ্যেশ্বর মিত্র, কলিকাতা, জিজ্ঞাসা, ১৯৮৫, পৃ. ১২, ২০ 

২. 7২০, 7২81017710100117, 459150690. 10115 06 17২9)9. [91711101111] [০%”, 135%৫ 191171, 11011580101 
[015151017, 00৬9117115101 06 10019, 1977, 10. 281-286 

৩. শাস্ত্রী, শিবনাথ, 'রামতনু লাহিড়ী ও তৎকালীন বঙ্গসমাজ', কলিকাতা, এস, কে, লাহিড়ী এণ্ড কোং, (প্রকাশসাল 
বিহীন), তৃতীয় সংস্করণ, পৃ. ১০০ 

৪. রায়, রামমোহন, সহমরণ বিষয়ে প্রবর্তক ও নিবর্তকের দ্বিতীয় সম্বাদ, রামমোহন রচনাবলী, অজিত কুমার 
ঘোষ সম্পাদিত, কলিকাতা, হরফ প্রকাশনী, ১ম প্রকাশ ১৯৭৩, পৃ. ১৯০ 

৫. রায়, রামমোহন, 91117 ব21/1২75 20২0] 1407চাধায চাব0২00নাএচাবা5 0াব নাচ /ঞবতোচাবা 
াঢনা5 0চ চ214/5.চ5, রামমোহন রচনাবলী, অজিত কুমার ঘোষ সম্পাদিত, কলিকাতা, হরফ প্রকাশনী, 
১ম প্রকাশ ১৯৭৩, পৃ. ৪৯৬-৪৯৭ 

৬. তদেব, এ, পৃ. ৪৯৯ 

৭. গুপ্ত, অতুলচন্দ্র, রামমোহন ও ইঙ্গ-ভারতীয় আইন, রামমোহন চর্চা, সংকলন ও সম্পাদনা, গৌতম নিয়োগী, 
কলিকাতা, সাধারণ ব্রাহ্মসমাজ, প্রথম প্রকাশ ২০১৮, পৃ. ১৩১-১৩২ 


13110110957-9])185 : 
নিয়োগী, গৌতম, সংকলন ও সম্পাদনা, রামমোহন চর্চা, কলিকাতা, সাধারণ ব্রাহ্মসমাজ, প্রথম প্রকাশ ২০১৮ 
নূরুল, ইসলাম মনজুর, রামমোহন রায় ও তৎকালীন বাংলার সমাজ, ঢাকা, বাংলাদেশ, সমতট প্রকাশনী, প্রথম 
প্রকাশ ১৯৯০ 
বন্দোপাধ্যায়, অসিতকুমার, বাংলা সাহিত্যের ইতিবৃত্ত, ষষ্ঠ খণ্ড, কলিকাতা, মডার্ণ বুক এজেন্সি, প্রথম সংস্করণ 
১৯৮৯, পুনমুঁ্ণ ২০০৭ 
বন্দ্যোপাধ্যায়, ব্রজেন্দ্রনাথ - রামমোহন রায়, সাহিত্যসাধক চরিতমালা, প্রথম খণ্ড, কলিকাতা, বঙ্গীয় সাহিত্য 
পরিষৎ, প্রথম শোভন সং ২০১৬ 
ভৌমিক, তাপস, সম্পাদিত, সার্ধ-দ্বিশতবর্ষে রামমোহন, কলিকাতা, কোরক, প্রথম প্রকাশ ২০২২ 
রায়, রামমোহন, রামমোহন রচনাবলী, অজিত কুমার ঘোষ সম্পাদিত, কলিকাতা, হরফ প্রকাশনী, ১ম প্রকাশ 


১৯৭৩ 
শাস্ত্রী, শিবনাথ, রামতনু লাহিড়ী ও তৎকালীন বঙ্গসমাজ, কলিকাতা, এস, কে, লাহিড়ী এণ্ড কোং, তৃতীয় সংস্করণ, 
(প্রকাশসাল বিহীন) 

